Ліёнскі ўніверсітэт імя Клода Бернара

Ліёнскі ўніверсітэт імя Клода Бернара () — французская дзяржаўная вышэйшая навучальная ўстанова са статусам універсітэта з сядзібай у горадзе Ліён.

 Агульная характарыстыка 
Універсітэт, вядомы таксама як 1-ы Ліёнскі ўніверсітэт, спецыялізуецца ў галіне навукі і тэхнікі, аховы здароўя і спорту. Ён быў афіцыйна створаны ў 1971 годзе шляхам перагрупоўкі структурных адзінак да гэтага адзінага Ліёнскага ўніверсітэта: факультэта навук, заснаванага ў 1808 годзе, і факультэта медыцыны, заснаванага ў 1874 годзе. Сваёй назвай ён абавязаны французскаму фізіёлагу Клоду Бернару. З 2007 года ВНУ з’яўляецца часткай супольнасці універсітэтаў і ўстаноў, вядомай як Ліёнскі ўніверсітэт.

 Структура 
 Усходне-Ліёнскі медыцынскі факультэт
 Паўднёва-Ліёнскі медыцынскі факультэт
 Факультэт аданталогіі
 Факультэт навук
 Факультэт навук і тэхналогій
 Інстытут фармацэўтычных і біялагічных навук
 Інстытут прамысловай фармацыі
 Інстытут рэабілітацыйных навук і метадаў
 Ліёнскі тэхналагічны інстытут
 Ліёнскі інстытут судовых экспертыз
 Ліёнская політэхнічная школа
 Інстытут фінансавых навук і страхавання
 Нацыянальны вышэйшы інстытут навучання і адукацыі
 Інжынерная школа ў галіне хіміі і лічбавых навук
 Абсерваторыя

 Спасылкі 

 Афіцыйная інтэрнэт-старонка ўстановы

Катэгорыя:Універсітэты Францыі
Катэгорыя:Ліён